Աստանայի «Եվրասիական շաբաթ» Միջազգային ֆորումի շրջանակներում ԵԱՏՄ արտահանման վարկային գործակալություններն օգոստոսի 24-ին ստորագրեցին համագործակցության Հուշագիր: Արդյունքում, արտահանման վարկերի և ներդրումների, ինչպես նաև արտահանման վարկերի ապահովագրության ոլորտում կստեղծվի փորձի և տեղեկությունների փոխանակման կազմակերպման արդյունավետ համակարգ, որի շրջանակներում կարող է տրամադրվել համապատասխան աջակցություն: Նախատեսվում է նաև համագործակցությունկոոպերացիոն նախագծերի շրջանակներում, նախատեսելով ԵԱՏՄ-ում արտադրվող ապրանքների, աշխատանքների և ծառայությունների արտահանում դեպի երրորդ երկրներ, կամ Միության սահմաններում: ԵԱՏՄ երկրները վերջերս են հայտնվել արտահանման ճանապարհին, իսկ աշխարհն այդ մասին տեղյակ է դեռ անցյալ դարի 20-ական թվականներից, հետևաբար, դեռ անցնելու երկար ճանապարհ կա, ինչպես նաև դեռ շատ բան կարելի է անել համատեղ ջանքերով: Ներկայիս խնդիրը տվյալների հասանելիությունն է, այդ թվում նաև ֆինանսական տվյալների, կապված օտարերկրյա այն կազմակերպությունների հետ, որոնք հանդիսանում են հայկական ընկերությունների կոնտրագենտը: Այդ հարցում մենք հաջողությամբ համագործակցում ենք ռուսաստանյան տեղեկատվական բյուրոների հետ, բայց այլ իրավիճակ է տիրում եվրոպական ընկերություններից տվյալների ստացման առումով, այդ թվում նաև Բելառուսից և Ղազախստանից, քանի որ մուտքը փակ է օրենսդրական մակարդակով: